Rokasbirze
Rokasbirze ir ciems Dienvidkurzemes novada Aizputes pagastā, pagasta centrs. Izvietojusies Aizputes pilsētas rietumu pierobežā pie autoceļa P112, 38 km no novada centra Grobiņas un 182 km no Rīgas. Apdzīvotā vieta izveidojusies pēc Otrā pasaules kara pie Aizputes pagasta valdes. Rokasbirzē atrodas pagasta administrācija ("Krustceļos"), saieta nams "Rokasbirze", pamatskola, bibliotēka. Ciemā atrodas vēstures piemineklis Kaujas vieta "Rokas birzs", saukts Bleķa Miķelis.